CELEX: C2005/155/50
Language: sk
Date: 2005-06-25 00:00:00
Title: Vec T-154/05: Žaloba podaná 15. apríla 2005: Carmela Lo Giudice proti Komisii Európskych spoločenstiev

25.6.2005   
            
            
               SK
            
            
               Úradný vestník Európskej únie
            
            
               C 155/25
            
         Žaloba podaná 15. apríla 2005: Carmela Lo Giudice proti Komisii Európskych spoločenstiev
   (Vec T-154/05)
   (2005/C 155/50)
   Jazyk konania: francúzština
   Carmela Lo Giudice, bydliskom v Strambeek Bever (Belgicko), v zastúpení: Gilles Bounéou a Frédéric Frabetti, advokáti, ktorí si zvolili adresu na doručovanie v Luxemburgu, podala 15. apríla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:
   
               1.
            
            
               zrušil explicitné rozhodnutie o zamietnutí z 18. januára 2005 č. 05/399,
            
         
               2.
            
            
               podľa potreby zrušil implicitné rozhodnutie o zamietnutí v súvislosti s žiadosťou žalobkyne o pomoc z 28. novembra 2003, zrušil implicitné rozhodnutie o zamietnutí v súvislosti so žiadosťou žalobkyne o pomoc z 23. decembra 2003,
            
         
               3.
            
            
               vyhlásil, že žalobkyňa utrpela a zažila morálne obťažovanie v rámci svojej funkcie,
            
         
               4.
            
            
               zaviazal žalovanú na zaplatenie sumy 100 000 eur (stotisíc eur) z dôvodu morálnej ujmy, s výhradou zvýšenia alebo zhodnotenia vo vzťahu k morálnemu obťažovaniu, keďže budúcnosť žalobkyne je absolútne neistá a jej zdravie bolo silne zasiahnuté,
            
         
               5.
            
            
               zabezpečil všetky právne povinnosti, predovšetkým právo požadovať správu o výsluchoch svedkov, ktoré sú uvedené v návrhoch IDOC zo 7. 1. 2005,
            
         
               6.
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobkyňa, ktorá je úradníčkou Komisie, podala svojim nadriadeným dve žiadosti o pomoc, prvú 28. novembra 2003 a druhú 23. decembra 2003, v ktorých tvrdila, že je obeťou morálneho obťažovania v rámci svojej pracovnej jednotky. Svojou žalobou napáda zamietnutie svojich žiadostí ako aj námietky, ktorú následne podala.
   Na podporu svojej žaloby žalobkyňa tvrdí, že berúc do úvahy množstvo úloh, ktoré jej boli pridelené jej nadriadeným, ako aj e-maily, ktoré jej nadriadený poslal, je nepochybné, že bola obeťou skutočného morálneho obťažovania. Napadnuté rozhodnutia teda porušujú článok 12 Služobného poriadku.
   Zamietnutia žiadostí žalobkyne o pomoc podľa nej porušujú článok 24 Služobného poriadku, ako aj návrh pána Kinnocka z 15. októbra 2003, predmetom ktorého je politika v oblasti morálneho obťažovania. Žalobkyňa okrem iného poukazuje na neuvedenie odôvodnenia rozhodnutia z 18. januára 2005, porušenie zásady zákazu svojvoľného postupu, zneužitie právomoci, porušenie legitímnej dôvery, ako aj porušenie pravidla „patere legem quam ipse fecisti“ a porušenie povinnosti starostlivosti.